
F 


or di den fin di siman Prome Minister a regresa Aruba 
for di su vacacion na Hulanda pero awe diamars 10 


di Augustus, ainda ningun hende sa kico el a discuti cu 
tanto Secretario di Estado van Huffelen of cu Presidente 
di CAft,. Sr Raymond Gradus. 


Es mas ta cu awe despues di su vacacion, Parlamento ni 
tampoco su propio Conseho di Minister, tabata of ta na 
altura di con el a reuni cu e dos oficialnan Hulandes aki, 
riba kico a wordo discuti sigur despues cu Wever Croes 
declara na prensa cu el a papia pa evita un “aanwijzing” 
pa su gobierno. 


Parlamento ta den reces y dialuna venidero lo cuminsa 
bek cu nan funcionnan pero pa un situacion cu e Prome 
Minister ta cataloga como un situacion serio cu e pais ta 
aden, e reces aki mester a wordo “ingekort” masha dia 
caba pa asina nan bin atende cu asuntonan di interes 
nacional. 


Na su yegada solamente Prome Minister a mustra cu el 
a reuni cu tanto van Huffelen como na dos ocasion el a 
reuni cu Gradus pero riba kico a wordo papia, riba kico a 
wordo negocia y loke ta sumamente importante, kico su 
persona como prome mandatario a bolbe sigura Hulanda 
cu su gobierno lo haci, ta conoci na e momentonan aki. 


Minister Presidente bek na Aruba 
Ningun hende sa kico a discuti cu Gradus di CAft 


Gradus y CAft den nan carta pa gobierno na luna 
di Juni ultimo, a pone enfasis cu nan tabatin 13 
punto di recomendacion pa loke ta cambionan cu 
gobierno di Aruba mester hinca den e presupuesto 
2022 pero cu gobierno no a respeta ni ehecuta e 
recomendacionnan aki. 


Di e 13 puntonan aki ta solamente un punto 
gobierno a atende y cumpli cune y ta mas cu claro 
cu den e reunion cu Gradus, a papia riba e 12 
puntonan cu gabinete Wever Croes a neglisha por 
completo apesar cu tin palabracion pa cu esaki. 


Awor gobierno pa medio di su Prome Minister ta 
papia cu no Hulanda y tampoco Aruba kier atende 
un aanwijzing pero cu ainda no a yega na un acuerdo 
pa evita esaki, pues esaki ta riba mesa ainda y ta 
un hecho cu esun cu tin cu traha duro pa evita e 
aanwijzing ta e propio gobierno di Prome Minister 
Wever Croes. 


Sinembargo mescos cu tur e otro ocasionnan 
anterior, Prome Minister a biaha pa Hulanda, a hiba 
deliberacionnan na Den Haag pero no tin testigo, no 
tin ningun otro oficial di gobierno di Aruba cu ta na 
altura di kico a wordo discuti, ta reunionnan di “zij 
met hun.” 

.T.A. a haci un encuesta recientemente pa haya sa e 
sentimento di pueblo pa loke ta e desaroyo social en 


comparacion cu e desaroyo economico. Nan tabata kier sa 
kico ta e percepcion di pueblo pa loke ta turismo. 


A resulta cu mayoria di esnan encuesta a scoge pa desaroyo 
social. Pero pa loke ta esnan cu a scoge pa desaroyo 
economico, e cifranan ta bisa lo siguiente. A haci diferente 
pregunta unda participantenan mester a indica entre 
1 cu 5 nan sentimento riba diferente topico, unda 1 ta 
extremadamente negativo y 5 ta extremadamente positivo. 


Entre 1 cu 5, participantenan a indica cu un averahe di 3.8 
cu turismo tin un impacto positivo riba Aruba en general. 
Entre 1 cu 5, participantenan a indica cu un averahe di 3.6 cu 
turismo tin un impacto positivo riba nan y nan famia. Entre 
1 cu 5, participantenan a indica cu un averahe di 2.2 cu nan 
poder di compra pa e siguiente 12 lunanan a wordo afecta 
negativamente compara cu prome cu e pandemia. 


E contestanan a wordo analisa tambe comparando diferente 
generacion cu otro. A puntra participantenan pa indica entre 


D 


iamars atardi den careda di 4’or Brandweer a wordo manda 
pa Santa Marta, unda cu un señora a yega su cas y e cas 


paden tawata bou huma y mesora a bati alarma. Brandweer a 
pura y a yega e cas, pero ya e momento eynan e señora a inhala 
basta huma. Bomberonan cu a bay paden a realisa cu tur e huma 
tawata saliendo di un camber di cual e porta tawata cera. 


A kibra e porta y momento cu a habri esaki a resulta cu debi na 
un fayo di coriente den e camber esaki a causa un candela, cu a 
kima gran parti di e camber. Ambulance a wordo pidi, pero esaki 
a tarda un poco debi cu tur tawata ocupa e momento ey. Na 
yegada di ambulance un rato despues e Paramediconan a opta 
pa bay cu e señora Hospital unda a avisa slachtofferhulp. 


Doño di e cas mes lo a keda di zorg pa un installateur pa 
controla e coriente den camber cu un poco mas a kima e cas 
completamente. 


Doño di cas a inhala huma y hiba 
hospital despues cu camber a kima 


ATA a haci encuesta riba con pueblo ta mira turismo 
Prijs halto y daño na ambiente ta principal preocupacion di ciudadanonan 


1 cu 5 si nan isla ta demasiado dependiente di turismo. 
E average di mas abao akinan tawata di 4.42 pa ‘Baby 
Boomers’ y esun di mas halto di 4.70 pa ‘Gen Z’. 


Pa loke ta trata e pregunta si participantenan ta sinti cu 
nan tin un stem den decisionnan di turismo riba nan isla, 
entre 1 cu 5, e average di mas abao tawata di 2.02 pa 
‘Millenials’ y esun di mas halto 2.19 pa ‘Baby Boomers’. 


A 
pidi 

preocupacionnan principal di turismo: 76% a indica e 
prijs halto y e costo di bida halto, 46% a indica daño na 
naturalesa y medio ambiente y 35% a indica vivienda 
inpagabel pa residente. Tin mas informacion di e 
encuesta aki disponibel den A.T.A. su rapport di juli 2022. 


Si ta interesa pa ricibi e informacion aki por tuma contacto 
cu l.ruiz@aruba.com .A.T.A. kier gradici tur persona cu a 
yena e encuesta y a duna nan opinion. Un danki special 
na e ekipo di ‘Strategy, Planning and Research’ y na drs. 
Yolanda Richardson y e 5 studiantenan di e programa 
OGM na Universidad Aruba di Aruba cu a yuda asisti cu 
e coleccion di data. 

in hopi movecion den arena politico ultimo 
simannan, actividadnan politico tumando luga di 


varios partido, reunionnan di contacto, promocion 
politico riba medionan social y practicamente tur esaki 
ta dunando indicacion cu tin cambio na caminda. 


Kico lo bay pasa lo keda determina den proximo 
siman y lunanan pero ta mustra cu tin partidonan cu 
ta anticipando cu e conflicto cu gabinete Wever Croes 
tin cu Hulanda pero principalmente CAft, lo por ta 
decisivo den futuro di e actual gobierno di coalicion. 


Ta un hecho cu mientras cu Prome Minister Wever 
Croes ta papiando di reunionnan cu CAft y tambe cu 
Secretario di Estado van Huffelen, su propio reaccion 
no ta dunando ningun siguransa cu e “aanwijzing” pa 
su gobierno ta for di mesa y ta mustra cu pa fin di luna 
esaki lo wordo oficialisa cu tur consecuencia cu esaki 
ta trece cune. 


Un decision di RMR cu lo bay lanta masha hopi 
argumento politico rond di e actual gobierno ya cu 
pa hopi experto e “aanwijzing” riba recomendacion 
di CAft, ta dirigi pa Conseho di Minister di Gabinete 
Wever Croes II y esaki lo por practicamente kita tur 
poder pa goberna di e actual gobierno di Aruba. 


Mayoria di decisionnan na interes di e pais, lo wordo 
tuma na Hulanda, kico cu gabinete Wever Croes 
kier haci, e kier ehecuta, ya lo no ta e gobierno aki 
su decision pero loke CAft principalmente lo bay na 
determina si esaki lo tuma luga of no. 


Mientras tanto tin reunionnan ta sigui tuma luga y 
tin cantidad di informacion bayendo rond caminda a 
resalta e hecho cu tin candidatonan cu a participa riba 
varios lista di partidonan den ultimo eleccion, cu lo no 
regresa mas den e arena politico. 


E dos partidonan mas grandi sin duda lo conoce varios 
cambio, cuminsando cu partido MEP caminda tin 
indicacion cu cuater pa cinco candidato lo no regresa 
riba e lista geel den un proximo proceso electoral pa 
diferente motibo. 


Sea ta conflictonan interno of ta asunto di edad y e 


Campaña electoral in-oficialmente a cuminsa 
Campaña electoral in-oficialmente a cuminsa 
Varios cambio riba listanan politico lo wordo anuncia 
Varios cambio riba listanan politico lo wordo anuncia 


LOCAL 


tempo cu ya caba nan tabatin den politica di e pais, ta un hecho 
cu e lista geel lo conoce cambio. 


Pa loke ta partido AVP e di dos partido mas grandi despues di 
ultimo eleccion, tambe lo bay conoce cambionan riba su lista cu 
candidatonan cu lo a dicidi caba cu nan lo no regresa den politica 
y otronan cu tambe ta kere cu ta e miho momento pa e partido 
sigui un rumbo nobo. 


Pa loke ta e otro partidonan e ta keda na e propio organisacionnan 
aki pa mira kico nan lo bay haci den un eventual campaña 
electoral a corto plaso, ya cu ta dificil pa kere cu den un periodo 
asina cortico, nan lo por a reorganisa nan partido di tal forma cu 
e lo por ser converti den un organisacion grandi cu lo por carga 
responsabilidad di gobernacion riba nan mes. 


Tin nombernan cu ta wordo menciona di e cambionan aki caba 
pero te na ora cu nan no ta confirma of ta oficial ta dificil pa publica 
esakinan pero e indicacionnan ta solido cu e arena politico, sigur 
mirando e desaroyonan y mentalidad demostra despues di e 
ultimo eleccion na 2021, cu algun di e politiconan nobo lo conoce 
un adelanto significante pa yuda nan organisacion progresa den 
un proceso electoral. 


Ta un asunto di keda pendiente pero cu tin desaroyo- y 
movecionnan politico tumando luga, ta un hecho y den proximo 
siman- y lunanan, esaki lo bira conoci pa henter pueblo. 

E 


trabounan na Departamento di Impuesto ta sigui avansa 
cu pasonan firme y sigur, pa asina por cumpli cu tur e 


contribuyentenan cu ta cumpliendo debidamente cu nan 
responsabilidad di impuesto. 


Den e prome mita di aña 2022 a paga un total di 14.2 miyon 
florin na restitucion na e contribuyentenan riba tereno di 
inkomstenbelasting. 


Restitucion den prome mita di aña 2022 


Den e prome mita di aña (januari te cu juni) 2022 tawatin 
7.795 caso di restitucion cu a keda realisa, pa cual a paga 
en total 14.2 miyon florin. E pagonan di restitucion ta toca 
diferente aña, pero e sumanan mas grandi di pagonan haci 
ta relaciona cu inkomstenbelasting di e añanan 2017, 2018 
y 2019. 


Aki ta sigui un bista di e pagonan di restitucion di 


impuesto den e prome mita di aña 2022. 


Periodo Cantidad di caso 
Restitucion (Afl.) 


Januari 2022 1.913 3.2 miyon 


Februari 2022 
1.730 2.7 miyon 


Maart 2022 1.520 2.8 miyon 


April 2022 
850 1.8 miyon 


Mei 2022 
631 1.3 miyon 


Juni 2022 
1.151 2.4 miyon 


Total 7.795 14.2 miyon 


Inkomstenbelasting di aña 2020 


Actualmente Departamento di Impuesto ta trahando riba e 
cobransanan definitivo di inkomstenbelasting di aña 2020. 


Departamento di Impuesto a paga 14.2 


miyon florin na restitucion den seis luna 


Esnan cu ta sperando un suma di restitucion y no tin debe 
di otro impuestonan habri, por spera tambe nan placa riba 
nan cuenta di banco durante e temporada nos dilanti. En 
conexion cu esaki ta hopi importante pa percura pa tur 
debe di impuesto y e informacion di cuenta di banco ta 
na ordo. 


Si tin cambio di banco y/of di cuenta, ta recomendabel 
pa 
notifica 
e 
departamento 
mesora. 
Esaki 
por 


sosode 
solamente 
online 
via 
www.impuesto.aw/ 


bankrekeningnummer. 


Pa loke ta e cobransanan di aña 2021, ta planea pa cuminsa 
cu esakinan asina cu e fecha final di 3 oktober pasa. 
Eliminando asina e constante atraso cu e departamento 
tawatin e ultimo decadanan. 


Cumpliendo cu su contribuyentenan 


Como un organisacion di gobierno serio y responsabel, 
Departamento di Impuesto tin como meta pa cumpli cu su 
contribuyentenan. 


E contribuyentenan cu a percura pa nan declaracion di 
inkomstenbelasting wordo entrega na tempo, cu tin 
gastonan deducibel y cu a paga pues di mas na impuesto, 
tin derecho riba pago di restitucion si acaso no tin otro 
debenan di impuesto habri. Esaki ta mas cu un deber pa e 
departamento. 


E tin un prioridad halto. P’esey tambe Departamento di 
Impuesto a implementa diferente plan di accion pa por 
elimina e atrasonan den e cobransanan aki y e obhecionnan 
cu tin pendiente. 


Ta trata principalmente di atrasonan den inkomstenbelasting 
caminda a logra elimina esakinan den un forma structura y 
cu un empeño grandi di su funcionarionan publico. 


E contribuyentenan por conta cu Departamento di 
Impuesto no ta para keto y ta keda mehora y digitalisa su 
procesonan, pa asina ta mucho mas eficiente y eficaz. 

ia 9 di December 2021 nos a dal un otro paso unda 
Aruba ta etalando su mes den region Caribense 


como e prome pais cu pa 2024 lo ta operando a base di 
energia limpi na caminda pa cumpli cu e tratado di Paris pa 
2050,” esaki ta loke Minister di Energia Glenbert Croes ta 
bisa den un declaracion na prensa. 


E mandatario ta splica cu e maneho riba tereno di energia 
ta enfoca riba durabilidad, sostenibilidad, accesibilidad y 
calidad. Energia pagabel, sostenibel, duradero y limpi pa 
compania- y hogarnan na Aruba. 


Reduccion di emision di CO² cu 45% na aña 2030 pa 
un medio ambiente sostenibel pa cumpli cu e meta di 
Nacionnan Uni pa combati efectonan di calentamiento 
global cu 1.5° C. Logra cumpli cu e tratado di Paris pa aña 
2050 unda Aruba tambe ta contribui na un medio ambiente 
sostenibel “carbon neutral”. 


Cu e mehoracion di eficiencia den nos companianan 
di utilidad cu proyectonan manera RECIP4/SWRO3, lo 
logra reduci uzo di combustible (HFO) pa produccion di 
electricidad di 3.679 Bbl/dia, na mas o menos 2.800 Bbl/ 
dia. Y despues di logra un transicion di mas o menos 50% pa 
energia renobabel, reduci e uzo di combustibel ainda mas 
te cu menos di 2.000Bbl/dia pa 2030. 


Tambe ta traha riba aumento di energia solar y di biento di 
20% na 2020 pa 35% pa 2024 cu un 


minimo di 50% pa 2030. Aumento uzo di vehiculonan 
electrico pa 15% na 2030. Y Aumento eficiencia di energia 
den residencianan y companianan cu 15% na 2030. 


Segun Minister Croes, kier logra na reduci Aruba su 
dependencia y consumo di petroleo crudo den un transicion 
pa energia alternativa solar y di biento rumbo introduccion 
di energia hidrogeno. 


E maneho nacional riba tereno energetico tin como meta 
diversifica fuentenan di energia. 


Pa esaki kier introduci uzo di gas cu lo trece hopi beneficio 
pa nos Pais: pa produccion di energia, pa refineria, riba 


Minister Glenbert Croes ta sigura cu 


aumento tarifa awa y coriente ta temporal 


tereno industrial y eventualmente hasta transporte 
automobilistico y casnan na Aruba. 


E proyecto di un instalacion di gas LNG , lo haci cu Aruba 
por bira e hub pa almacena dicho producto den Caribe. 


REFINERIA OF OTRO INVERSION 


Pa loke ta trata Refineria, Gobierno y RDA a sinta cu 
diferente inversionista y operador pa e refineria. 
Esfuersonan lo continua den e cuadro aki. Pa loke ta e 
tereno y terminal portuario di Refineria, ta intencion di 
Gobierno pa den cuadro di estimulo di economia pa y 
na San Nicolas, reactiva y opera e puerto y terminal aki 
comercial- y industrialmente. 


Pa logra implementacion di e maneho nacional di Energia, 
ta primordial realisa e siguiente puntonan: 


• 
Actualisa y modernisa e ley y regulacion di energia 


y awa potable. 


• 
Restructuracion di e structura actual di tarifanan 


como catalysador di e transicion energetico. 


Minister Glenbert Croes: E maneho nacional riba tereno 
energetico tin como meta diversifica fuentenan di energia. 

situacion financiero pa hopi famia ta 
sumamente delicado y practicamente 


tur dia tin mas y mas situacion ta bin dilanti 
door di clientenan di AWEMainta dunando 
informacion riba desaroyonan cu tin den 
comunidad, cu ta mustra riba e desaroyo 
delicado aki. 


Hendenan den necesidad, ciudadanonan cu 
no tin solucion na man na e momentonan aki 
pero kende nan ta busca un forma pa sobrevivi 
y saca nan famia, principalmente nan yiunan 
dilanti pero den hopi caso di famia e situacion 
ta hopi delicado. 


Tin varios cas di famia cu ta pasa dia of simannan 
sin conecion di awa of di electricidad ya cu 
placa no a yega pa cumpli cu tur obligacion di 
tur luna y esaki ta algo cu a surgi for di despues 
di e pandemia di covid. 


E situacion laboral y financiero no a trece 
solucion pa tur famia, pa tur tata of mama di 
famia caminda despues di a perde nan salario 
dor di covid-19, no a logra di recupera e placa 
cu nan tabata gana prome cu e pandemia. 


Dos cas ruman cu dos cas pero c’un solo meter di awa 
Dos cas ruman cu dos cas pero c’un solo meter di awa 


Te awe dia 10 di Augustus di 
2022, tin tata- y mamanan cu ta 
laborando den diferente sector 
comercial, ainda no a recupera 
nan salario completo pero nan 
ta keda keto ya cu nan tin un tiki 
placa ta drenta compara cu den e 
temporada di pandemia. 


E placa no ta yega pa mucho cos 
pero e ta yega pa cubri algun 
gasto, e ta yega pa por tin un tiki 
cuminda riba mesa, no mescos 
cu antes pero tin ora e placa 
simplemente no ta suficiente. 


Lamentablemente 
Aruba 
ta 


den un situacion caminda e 
desesperacion pa solucion ta 
birando dia pa dia mas grandi 
caminda pueblo mes tin cu busca 
un forma pa sobrevivi, pa pasa 
dor di e periodo malisimo aki, ya 
cu di parti di e lidernan di e pais 
mes, no tin solucion na man. 


Un caso pa ilustra e tipo di 
situacionnan aki cu tin den 
pueblo na e momentonan aki 
ta di dos ruman den e bario di 
Santa Cruz bibando banda di otro, 
caminda un di nan a perde su 
trabou durante di pandemia y e 
negoshi ainda no a habri su porta 
bek, lagando mas cu 11 trahado 
riba caya sin entrada y sin mucho 
speransa cu nan lo bay bek na e 
situacion di antes. 


E otro ruman mas mayor si a 
recupera su trabou bek den e 
sector turistico, esta di horeca 
trahando na hotel y kende a logra 
di ricibi su salario bek mientras cu 
su señora tambe a haya su trabou 
bek. 


Nan tin tres yiu pero ruman mas 
chikito tin cuater yiu, tur bayendo 
scol y simplemente nan situacion 
financiero tin ora ta delicado sin 
cu a resta placa pa mucho cos. 


E situacion a yega asina ley cu 
WEB a corta meter di e famia aki y 
nan a pasa dianan dificil ya cu no 
tabatin placa pa cubri tres cuenta 
atrasa di awa. 


Mustrando sentimento familiar, 
respet pa otro, e ruman grandi a 
dicidi di conecta su tubo di awa 
via di un otro slang na e tubo di 
awa di su ruman pa asina den 
oranan di atardi pa anochi, nan 
por tin suministro di awa na nan 
cas den oranan di anochi pa baña 
y laga algun cos y tambe haya 
awa pa bebe pero den oranan 
di mainta e coneccion ta wordo 
cera. 


Esaki a bin ta durando tres siman 
caba y e famia a uni pa bende 
cuminda pa di e forma aki yuda 
e ruman aki cubri su cuentanan 
atrasa y asina por reconecta su 
meter di awa. 

U 


n grupo considerabel di studiantenan di Aruba cu a biaha 
pa Hulanda recientemente, ainda no tin camber of cas pa 


establece nan mes pa nan periodo di estudio den e pais. 


Arubahuis manera ta custumber a acomoda un grupo di 
studiante den un hotel por lo pronto mientras cu ta trahando 
duro pa logra aloca tur e studiantenan pero tur cos ta mustra cu 
lo no logra completamente pa haya acomodacion pa tur hende. 


Resto di studiantenan cu lo keda sin camber lo tin cu busca nan 
propio solucion of sea hospeda un tempo cerca otro coleganan 
studiante of si nan tin famia cerca esakinan. 


E situacion ta keda hopi delicado ya cu e demanda pa camber pa 
studiantenan ta keda hopi halto ya cu e periodo nobo di scol, lo 
conta cu mas studiantenan for di diferente pais rond mundo, cu 
a solicita y ricibi cupo na universidadnan rond di Hulanda. 


Kico lo bay pasa cu studiantenan di Aruba cu lo no logra na haya 
un luga pa nan biba, no ta conoci pero ta dificil pa kere cu e 
hobennan aki lo kier bin bek Aruba pa akinan sinta warda ora 
cu tin algo habri of ora cu Arubahuis haya un solucion pa nan 
situacion. 


Grupo di studiante no tin cas ainda na Hulanda 
Grupo di studiante no tin cas ainda na Hulanda 


E estadia na e momentonan aki den hotel ta solamente 
pa periodo limita pero ta yegando e momento cu e 
hobennan aki mes lo tin cu busca un luga pa bay, sea 
di purba hospeda pa algun tempo cerca studiantenan 
cu si a haya un luga caba of si nan tin famia cerca e 
famia aki. 


Hecho ta cu e asunto di scarsedad di camber na 
Hulanda lo no keda soluciona por lo pronto, al 
contrario autoridadnan ta kere cu esaki lo bira ainda 
mas dificil den tempo dilanti. 


AWEMainta a ser informa cu ainda no tin ningun 
indicacion cu lo tin studiante cu lo regresa nan isla 
pa motibo di no a haya camber of luga di keda, al 
contrario e motivacion ta grandi entre e grupo cu a 
caba di bay pa sigui specialisa nan mes riba e tereno 
cu nan a scoge pa haci esaki. 

Un apelacion ta bay na comunidad henter, pa e 
temporada di back to school, pa considera cumprando 
local y asina aporta directamente na empleo local y 
brinda empuhe y sosten na Aruba su economia. “Nos ta 
compromete pa stimula, motiva y defende e interesnan 
di nos empresarionan local”, minister Wever. 


LOCAL 


M 


inister di Asunto Economico, Comunicacion y Desaroyo 
Sostenibel, mr. Geoffrey Wever ta contento di por 


aporta na e campaña di Cumpra Local, organisa pa DEACI su 
division di IDEA (Iniciativa pa Desaroyo di Empresa Arubano). 


No ta prome biaha cu IDEA ta bin cu un iniciativa asina. E meta 
ta pa sostene empresanan local den cualkier forma posibel – 
den e caso aki cu promocion – asina dunando un empuhe na 
Aruba su economia di empresanan chikito y mediano. 


Den e temporada aki a enfoca riba empresanan cu ta conoci pa 
tin productonan di “back to school”, cual por mira via Cumpra 
Local su facebook page y demas medionan di comunicacion. 


E oportunidad ta keda habri pa cualkier empresa registra, por 
tuma contacto cu DEACI su division di IDEA, pa asina mira con 
abo tambe por forma parti di e campaña di Cumpra Local. 


Minister Geoffrey Wever: 
Cumpra Local pa stimula nos empresanan local 

“A 


we mi ta presenta e di dos edicion di ‘Presidente di 
Parlamento ta informa’. Den e di dos edicion aki lo 


mi enfoca riba automatisacion di entrada, reglanan nobo, 
codigo di conducta y Reglement van Orde nobo.” DI e forma 
Presidente di Parlamento ta cuminsa splicando loke el a bin 
ta haci pa mehora e organo di Parlamento. 


Asina el a splica cu na momento cu el a drenta como 
Presidente el a haya inversionnan haci caba pa por tin entrada 
automatisa. Pero ademas cu debi na falta di boluntad pa 
tuma decision pa esaki por a cuminsa funciona, a haci varios 
inversion cu no tabata sirbi mas, entre nan e baterianan. E 
decision no a bay facil pero na final di dia a haya sosten di un 
mayoria y esaki a ser concretisa. 


Awendia e ta un exito y ta planeando pa e siguiente stap cu 
lo mester bira e oficina di Parlamentarionan. 


Reglanan nobo 


Pa luna di augustus, si tur cos cana bon, lo implementa algun 
regla nobo cu mas bien ta percura pa ordena con ta atende 
den parlamento. Hopi di esakinan ta basa riba regla y leynan 
di otro Paisnan den Reino y tambe a base di consulta cu 
trahadonan. 


Un di e cambionan ta cu lo bay ordena e espacio oficial 
pa prensa y tambe pa bishitantenan. Actualmente ya ta 
implementando algun regla nobo caba pa ministernan ora 
nan ta na parlamento y esakinan ta bayendo sublime. 


Codigo di Conducta y Reglement van Orde nobo 


Banda di esaki el a percura pa un draft di un codigo di 
conducta a base di un mocion cu a wordo presenta y entrega 
door di Parlamentario Shailiny Tromp-Lee durante un 
reunion publico y cu a pasa den Parlamento unanimamente. 


Pero awo e ta den man di e 20 Parlamentarionan pa revisa 
y duna feedback pa complementa esaki of pa presenta 
un nobo si nan no ta mira nan mes den e draft aki. “Tin 
di bisa cu esaki no tabata un tarea di mi persona pero ta 
responsabilidad di tur parlamentario pero a yuda den esaki 


Presidente di Parlamento mr. Edgard Vrolijk: 
Cambionan positivo pa Parlamento ta sigui 


pa asina hunto logra yega na un codigo di conducta.” 


“E Reglement van Orde nobo mi persona a traha riba 
esaki y a ser comparti cu cada miembro di Parlamento. 
Esaki ainda tin di ser studia y discuti pero tambe ta 
mara na con lo independisa parlamento pa wak si 
esaki ta cuadra cu otro. Pero mucho cambio no ta ser 
premira, p’asina unabes aproba esaki por cuminsa e 
proceso di ley prescribi.” 


Vrolijk ta termina bisando cu den e siguiente edicion e 
lo enfoca riba Regeling Fractieondersteuners y richtlijn 
fractieondersteuners. 


Pa mas informacion por subi riba Parlamento di Aruba 
su website na www.parlamento.aw of por bishita nos 
pagina di Facebook: ‘Parlamento di Aruba”. 

en fin di siman, hopi ta esnan cu por a tuma nota 
di un batayon di Agentenan Policial riba diferente 


puntonan strategico riba nos careteranan. Ta asina cu a 
tene un accion preventivo pa asina conduci un buskeda pa 
cualkier auto sospechoso pa entre otro coremento bou di 
influencia, armanan ilicito, of core auto sin documentonan 
oficial. Minister di Husticia y Asuntonan Social Rocco Tjon 
a ricibi e rapport di e resultadonan, y ta felicita henter e 
ekipo di Cuerpo Policial di Aruba cu a haci un tremendo 
trabou, manteniendo orden riba nos careteranan. 


Den fin di siman, specificamente dianan 5, 6 y 7 di Augustus 
a haci diferente tipo di control riba nos careteranan. 40 
Agente Policial extra a wordo poni na puntonan strategico 
riba nos isla pa asina conduci un control extenso riba nos 
careteranan. A base di e rapport por deduci cu a haci un 
total di 129 control, a para 119 auto, di cual a conduci un 
control por completo di 26 auto. Banda di esaki a detene 
46 persona, a nota 50 proceso verbal, a sera un localidad, 
14 auto a bay in bewaring y in beslaggenomen, tambe a 
confisca un arma blanco y un arma di candela. 


Minister Rocco Tjon: 
Ta felicita cuerpo policial di Aruba cu e tremendo resultado 
di e control preventivo den fin di siman riba nos careteranan 


E accion aki ta cay como parti di e maneho den cuadro di 
“Iron Eagle”, cual pa un tempo defini, Cuerpo Policial lo ta 
mucho mas visibel riba caya. Manera a presencia den fin 
di siman, comunidad por spera cu lo bay tin mucho mas 
control y lo haci uzo di tur posibilidad cu ley ta brinda, 
manera entre otro “preventief fouilleren” pa por ehecuta 
cierto controlnan extra ordinario. Banda di esaki a aumenta 
control riba vehiculonan y establecimentonan, pues e ta 
importante pa tin tur papel na ordo, pasobra esaki lo bay 
wordo controla. 


Por ultimo, minister Tjon ta felicita henter e ekipo di Cuerpo 
Policial di Aruba pa e tremendo ehecucion. Lo sigui boga 
pa e recursonan necesario pa asina eleva e siguridad pa 
nos Agentenan Policial, kende ta riesga nan mes tur dia pa 
mantene orden y siguridad riba nos isla. Asina por wak bek 
na algun recurso cu ya a wordo adkiri manera, camara di 
siguridad na tur warda di polis y dentro di poco lo adkiri 
e “bullet proof” vestnan. Asina por conclcui cu lo tin mas 
proyectonan na caminda pa mehora e calidad y servicio pa 
cu Cuerpo Policial di Aruba. 

O 


tro siman Cuerpo Policial di Aruba lo conoce su hefe 
nobo. Di un banda ta un lastima cu atrobe a haya 


necesario pa busca un hende di afo pa lidera KPA. Dimes 
cu nos lo desea pa tin nos hendenan local na timon di nos 
departamentonan gubernamental. 


Pa un of otro motibo e ‘selectiecommissie’ cu tabata 
encarga pa busca nos siguiente altocomisario no a logra 
haya e persona capacita na Aruba mes. Di otro banda 
esaki ta un oportunidad pa reenforsa e scarsedad na lider 
cu tin den top di KPA. Pa 3 aña Hulanda lo aporta cu un 
‘korpschef’ y algun miembro di staf. Sigur algo positivo cu 
e landspakket ta provee. 


Loke ta mas cu claro ta cu KPA tin mester di un mando 
policial fuerte pa yuda nos cuerpo progresa, pa evita 
cu e barco cu ya caba ta rand rand di awa disparce por 
completo. Danki Dios, nos ta bendiciona cu polisnan y cu 
‘burgerpersoneel’ cu te ainda tin e pasion pa nan trabou 
y e gana di sirbi pueblo di Aruba. 


Te ainda nos por gosa di un bida relativamente safe y nos 
por mercadea Aruba como un destinacion sigur pa nos 
turistanan. Pero nos no mester tuma e siguridad ey ‘for 
granted’. E ta algo hopi debil y como pais nos ta ripara 
cu lastimamente tin hopi cos ta pasando cu nos no por 
acepta. Pa por recupera e sentimento di siguridad, ta 
sumamente importante pa keda inverti den comunidad 


Parlamentario Alvin Molina (MEP): 
Parlamentario Alvin Molina (MEP): 


Exito na Ramon Arnhem 
Exito na Ramon Arnhem 


en general pero sigur tambe den nos departamentonan cu ta 
percura pa e siguridad. 


Ramon Arnhem tin su educacion y su experencia como 
hefe di polis na Hulanda. E no conoce nos organisacionnan 
tampoco nos cultura cu sigur lo trece su retonan pe. Esaki por 
significa si cu e tin un bista imparcial y limpi cu por yud’e mira 
e ‘bigger picture’ y formula un vision ‘out of the box’. Sigur 
mi lo invit’e pronto pa e presenta su vision na Parlamento di 
Aruba. Nan kiermen e parce e actor Idris Elba. Wel, si e bira 
mesun exitoso cu su dubbelganger, sigur nos lo por gradici’e 
pa su ‘input’ aki 3 aña. 

luna aki, esta augustus 2022 nos ta recorda cu 45 aña 
pasa nos pueblo a lanta para pa defende cu alma y curpa 


su autonomia. Historia ta mustra cu den e eleccion di Staten 
di dia 17 di juni 1977 MEP a gana den forma aplastante 
obteniendo 5 di e 8 asientonan. Cu e victoria aki e pueblo 
Arubano a ratifica e mandato na MEP pa sigui cu e lucha pa 
libertad di e pueblo. Despues di e victoria aki ningun hende 
na Aruba por a imagina loke ta bay sosode. E formador di 
Gobierno Central, sr. Boy Rozendal a maniobra di tal forma 
pa laga e partido mayoritario MEP for di gobierno, esta sin 
respeta e decision di e electorado Arubano. 


Escalacion di accionnan 


Pueblo mirando cu un partido minoritario di Aruba a drenta 
gobierno Antiano lagando MEP afo, a dicidi bao guia di 
Betico Croes hunto cu Gobierno Insular y gremionan pa 
lanta, protesta y pa respeta e electorado Arubano. “MEP ta 
un partido di principio y prestigio cu no ta bay mendiga pa 
drenta gobierno. Entrante dialuna accionnan lo cuminsa. Lo 
bay tin escalacion di e accionnan, cual lo por desemboca den 
un independencia total di Aruba”, tabata palabranan fuerte y 
decidido di nos Libertador e tempo ey. 


Dos sindicalista encarcela 


Riba un dia manera awe 10 augustus, 45 aña pasa, dos 
sindicalista, esta Presidente di IOWUA, sr. Chinto Geerman 
(dfm) y sr. Juan Yarzagaray (dfm) a ser encarcela pa motibo 
di un pamfleta cu nan a emiti dia 9 di augustus 1977. Den 
un reunion urgente cu a ser teni e anochi ey na Centro di 
Bario Noord, a dicidi cu lo bay Warda di Polis na Playa pa exigi 
libertad di e dos sindicalistanan aki. Hendenan tabata furioso 
y tabata tira piedra riba e polisnan. Despues a bay protesta 
dilanti cas di Officier van Justitie Arps. Durante e anochi ey a 
sigui reunionnan maratonico entre sr. Betico Croes, e lidernan 
sindical y sr. Arps na Bestuurskantoor. Pero esey no a duna 
ningun resultado. 


Aruba den scuridad total 


Su dia siguiente, 11 augustus 1977 e sindicatonan den gran 
mayoria a proclama un welga general caminda a pone trabao 


No tin lucha sin sacrificio y no tin sacrificio sin gloria: 
Tabata danki na e accionnan di Augustus Scur cu Hulanda 


a habri porta pa scucha e deseo di e pueblo Arubano 


SIGUE PAG 15 

abao, a subi caya y unda e sindicato di WEB tambe a notifica 
gobierno cu lo bay kita coriente y consecuentemente esey a trece 
problema pa suministro di awa. E welga general a isola nos isla, ya 
cu e comunicacion via telex a paralisa y e avionnan di ALM tampoco 
por a baha na Aruba. Henter nos comunidad a keda den scuridad 
total. Mas laat den anochi a baha un avion yena cu Riot Comando for 
di Corsou bao guia di Castillejo Cova cu a bin marcha den cayanan 
di Oranjestad. E tension a sigui crece y pa dianan largo Aruba 
tabata paralisa. Durante e protestanan dilanti Bestuurskantoor 
balanan cayente a cay, a tira riba e jeep di Betico y tambe varios 
persona a wordo herida y e mesun anochi ey polis a distrui un auto 
cu dos ciudadano aden banda di Wilhelminastadion. Den tur e 
acontecimentonan aki e mayornan di Betico Croes a ser humilia, su 
primo y diferente otro personanan a ser herida y diferente lider di 
bario a ser persigui. 


Delegacion pa Hulanda 


Sinembargo e gran mayoria di pueblo no a sucumbi pa tur e 
intimidacionnan aki y den forma decidido a sigui lucha pa dianan 
largo. Locual cu a sigui despues ta cu sindicatonan hunto cu 
politiconan a dicidi cu a base di articulo 26 di Eilandenregeling lo 
manda un delegacion Hulanda. Dia 19 augustus 1977 gobierno a 
ricibi un telegram di Prome Minister Joop den Uyl confirmando e 
hecho cu gobierno Hulandes oficialmente lo ricibi un delegacion 
Arubano. E delegacion encabesa pa Betico Croes a viaha riba e 
dianan 3 y 4 september 1977 caminda a delibera riba e futuro estatal 
di Aruba cu representantenan di gobierno Hulandes, partidonan 
politico, sindicatonan y organisacionnan di dunador di trabao. 


Tabata danki na e accionnan aki awe Aruba ta gosa di su Status 
Aparte, esta un pais autonomo den Reino Hulandes cu su propio 
gobierno, parlamento, gobernador, Banco Central etc. Ta p’esey, 
laga e dianan aki ta dianan di reflexion pa un y tur realisa cu nos 
libertad, nos Status Aparte no a cay for di cielo, pero cu esaki a 
ser logra a base di sanger, sodor y lagrima bao liderazgo di e lider 
indiscutibel Arubano, Betico Croes. 

onica Pimentel y rumannan Klaber hunto cu su 
atletanan di Impact Taekwondo a yega Aruba 


bek despues di 3 siman di training y Tope na Mexico. 
Durante e 3 siman nan na Mexico e atletanan a train 
dos biaha pa dia, manera cu nan ta train na Aruba. Na 
Mexico nan a train hunto cu e seleccion di Monterrey 
y tambe hunto cu e seleccion di Argentina. 


Nan a participa dia 2 di juli na e Copa Pro Fighter y 
nan a bringa contra atletanan di Monterrey y Nuevo 
Leon Mexico y a logra gana 2 Oro y 3 Silver. E atletanan 
a train hunto cu e seleccion adulto di Argentina cu 
tambe a bay Mexico pa camp training pa nan prepara 
nan atletanan cu ta cumpliendo cu nan plan di 2022. 


Monica Pimentel ta contento di por a biaha cu 5 atleta 
pa Mexico. E camp training a aporta na e atletanan 
nan carera. Awor aki e atletanan ta keda Aruba pa un 
periodo pa sigui train y prepara pa representa Aruba 
na e proximo evento internacional cu ta un G ranking. 


Presidente di Aruba Taekwondo Bond “ARTBO” Sr. 
Moises Fernandez ta gradici Monica Pimentel pa e 
esfuerso pa e Taekwondo di Aruba y tambe COA cu 
ta subsidia e rumannan Klaber cu ta e pre seleccion 
di Aruba. 


Monica Pimentel ta gradici tur e automobilistanan y 
mayornan cu a pone man na nan curason y a duna 
nan donacion y a haci posibel pa e atletanan por a bay 
Mexico pa participa na e camp training y participa den 
e evento representando Aruba na Mexico. 


Sin ayudo na e manera aki ta bira dificil pa nan por 
representa Aruba, danki pa tur boso sosten. 


Monica Pimentel y su atletanan a yega for di Mexico 

r.Ms. Groningen, ku aktualmente ta nabega pa 
Wardakosta di Karibe Hulandes ta hasi’e bastante 


difísil pa narkotrafikantenan den Region di Karibe 
Hulandes. 
E barku patruyero ta nabegá den e area for di aprel 
2022. For di e tempu ei ya por a agregá algun kaptura di 
droga riba su lista di konteo. 
Ayera un kaso mas a bini aserka ku mas di 1.600 kilo di 
mariwana. E total kantidat di kontrabanda ku 
Wardakosta a konfiská ta yega awor na mas ku 5.500 
kilo. 
E último kantidat a keda konfiská riba 8 di ougùstùs 
despues ku un boto di kontrabanda a keda interseptá. E 
go-fast akí a keda deskubrí e anochi promé, pa e Sentro 
di Operashonnan Marítimo (MOC) di Wardakosta, esaki 
a alarmá Zr.Ms. Groningen. 
E barku tabata tei presente e siguiente mainta den e 
area i a lansa dos boto interseptor rapido. E FRISC nan 
aki a interseptá e go-fast. 
Un ratu promé ku esaki e tripulantenan di e go-fast a 


Un biaha mas Wardakosta ta intersepta 
Un biaha mas Wardakosta ta intersepta 


go-fast ku mas di 1600 kilo ku droga 
go-fast ku mas di 1600 kilo ku droga 


tira e paketenan den laman, na momentu ku nan a ripará ku ta 
persigui nan. 
Unabes ku e barku Zr. Ms. Groningen tabata den banda di e 
go-fast nan a ordená pa esaki stòp i e sospechosonan a entregá 
nan mes. 
E tripulashon di Zr.Ms. Groningen i di Wardakosta a saka 
seguidamente 66 pakete ku un total di 1.600 kilo di droga for 
di laman. 


E ocho sospechoso nan i e contrabanda a ser trasladá na ‘Korps 
Politie Caribisch 
Nederland’ (KPCN) ku lo sigui atende e kaso. E contrabanda a 
ser destruí. 

U 


ltimo lunanan pero principalmente den e periodo vacacional 
aki, por mira varios actividad tumando luga den diferente bario 


sea na un club of na cas di hende, conoci como ‘vlooienmarkt’ y 
tambe e asina yama ‘garage sale.’ Vlooienmarktnan cu ta tradicional 
pero ta notabel cu mas y mas hende a cuminsa busca un tipo di 
alternativa financiero, organisando e tipo di actividadnan aki pa 
haya un entrada extra pa cubri gastonan di cas, hasta pa sobrevivi 
den tur sentido di palabra den seno familiar. Famianan ta luchando, 
henter e pais ta pasando den un presion di inflacion increibel sin cu 
tin un of otro perspectiva cu lo tin algo miho na caminda y cu por lo 
pronto lo no tin ningun noticia alentado pa pueblo. 


Den fin di siman cu a pasa por a tuma nota riba medionan social 
di un cantidad di e tipo di actividadnan aki, caminda AWEMainta 
a yega na e total di 13 di e actividadnan aki, caminda ta organisa e 
tipo di bendemento di articulo y paña y den otro casonan tambe 
bendemento di cuminda.Fuera di esunnan cu a wordo poni riba 
rednan social, tambe tabatin otro nan caminda a djis pone un borchi 
dilanti di cas y asina pone articulonan na atencion di hendenan cu 
ta pasa dilanti di e casnan aki. Un tempo e tipo di actividadnan aki 
tabata pa deshaci di materialnan cu ya no ta uzabel pa nan doño 
pero awendia e mesun actividadnan aki ta pa genera algo extra na 
entrada, algo pa haya placa pa sobrevivi e inflacion formal cu ta 
afectando tur hende den ultimo dos aña. 


Aki tin cu menciona si cu den varios di e actividadnan aki cu 


‘Vlooienmarkt’ y ‘garage sale’ a 


bira forma di sobrevivencia 


AWEMainta a pasa tira un bista, por bisa cu tin 
bon material, tanto pa loke ta aparatonan sea 
electronico of otronan, cantidad di material 
pa hopi uzo pero tambe hopi paña pa grandi y 
chikito y caminda por a tuma nota cu esakinan ta 
den hopi bon condicion, limpi laba y algun hasta 
practicamente nobo. 


Un jeans den bon condicion, pa tres florin ta un 
ganga, un blusa elegante y den bon estado, pa 
5 florin, keds practicamente nobo pa 10 florin 
y asina por a mira cantidad di material cu den e 
situacion di awendia, ta yudando esunnan den 
necesidad, pues ta pueblo mes tin cu yuda pueblo. 

ecientemente e Blue Energy 
Committee na Hilton Aruba 


Caribbean 
Resort 
& 
Casino 


a organisa un celebracion di 
plantacion, un dia di aprecio na unda 
departamentonan 
a 
intercambia 


diferente planta y tarhetanan cu 
mensahenan pa otro. E iniciativa 
aki a trece alegria y entusiasmo 
na pia di trabao mirando tambe 
cu mayoria miembro di team 
ta hardinero den nan curason. 
E departamento di ingenieria a 
inicia e actividad por medio di 
premia un mata na Food & Beverage 
kende despues a haci e mesun cos 
pa Front Office, kende na su turno a 
haci mesun cos pa departamento di 
cushina. Cada departamento a sigui 
cu e cadena di comparti, reflehando 
un simbolo di crecemento y bida 
na henter e resort for di Purchasing 


Dia di plantacion na Hilton Aruba 


Caribbean Resort & Casino 


& Accounting te na Security, 
Commercial 
, 
Housekeeping, 


Recreation, Spa, Executive office, 
terminando na Engineering, asina 
completando henter e circulo di 
comparti cu otro. 


Mientras cu no ta tur hende ta 
bendiciona di por tin e ‘green 
thumb’ pues di por maneha cu 
matanan, amantenan di mata tabata 
super contento cu e intercambio di 
regalo aki, cu un aprecio grandi 
na e gratitud expresa na cada 
departamento agregando luz y un 
ambiente caluroso na cada area. 
Departamento di ingenieria a 
remarca cu plantanan cu ta facil pa 
cuida a wordo selecta, y mirando 
cu tur departamento a wordo 
inclui, ningun hende tabata tin 
envidia! 

ay scol pa prome biaha ta algo grandi pa bo yiu. Abo 
como mayor tin un rol importante den e proceso aki. Ora 


bo yiu cumisa bay scol pa prome biaha, nan ta pasa den un 
periodo di cambio y adaptacion. Un cambio pa un mucha 
nunca tin cu pasa den un forma abrupto: e mester bay poco 
poco pa asina e por custuma. 


Preparacion y periodo di transicion 


Tin diferente manera con abo como mayor por prepara pa e 
prome biaha cu bo yiu ta bay scol. Papia cu bo yiu y puntr’e 
con e ta sinti y kico eta pensa tocante su scol. Dun’e contesta 
ariba tur su preguntanan. Laga bo yiu sinti cu e cambio pa 
bay otro scol ta algo dushi pa anticipa. Mustr’e na unda 
e scol ta. Cont’e un storia, splic’e cu na scol e ta bay siña 
cosnan nobo, cu e ta bay conoce su maestro/a y mas mucha 
cu e por bay hunga cu ne. Yud’e haya mas confiansa den su 
mes, dor di mustr’e con grandi el a bira y cuanto cos e por. 
Demonstr’e cu e ta un mucha balente y cuanto bo ta stim’e. 


Custuma bo yiu pa e por drumi trempan, pa asina e por 
lanta trempan mainta, baña, y come na ora pa e no mester 
pura mainta of yega scol laat. Percura pa mainta bo mes no 
bira mucho nervioso, pa evita cu bo yiu ta haya miedo. Si bo 
yiu yora prome dia di scol, consol’e y papia den un manera 
cariñoso cu ne. Splic’e cu e ta bay pasa dushi, hunga, siña y 
cu despues boso lo bolbe mira otro. Duna bo yiu algo leuk 
cu e gusta pa hiba su prome dianan di scol, como un sosten 
(si scol ta acepta esaki). Lag’e hiba algo di come y bebe cu e 
gusta. Corda busca bo yiu na ora pa evita cu e sinti’e su so, 
mientras tur e otro muchanan ta bay cas. 


Un bon contacto entre scol y cas ta primordial. Ta 
importante pa abo como mayor mantene contacto cu bo yiu 
su maestro/a. Puntr’e con bo yiu ta bayendo na scol. Corda 
combersa cu bo yiu tocante su dia na scol y puntr’e kico tur 
nan a haci, ki wega nan a hunga y kico el a siña. 


Durante e fase di transicion, abo como mayor por ripara 
un cambio den e comportacion di bo yiu. Un mucha ainda 
no por expresa su mes cu palabra y splica bo si e tin algun 
problema. Un mucha por bira intrankil of nervioso: cu por 
caus’e dolor di barica. E por haya problema pa drumi y lanta 
varios biaha den anochi. Ora scol caba e por ta hopi cansa. E 
por asta haya miedo pa bay scol of nenga pa bay scol. 


Tur esakinan ta pasahero: si tin problema di adaptacion, e 
problema ta temporal. Keda trankilo y papia cu bo yiu den un 


FPNM: Bay scol pa prome biaha 
FPNM: Bay scol pa prome biaha 


manera comprensivo, ora cu e ta trankilo y a descansa. No 
perde pasenshi. Pidi cooperacion di e otro miembronan di 
boso famia pa boso tur sostene e mucha durante e periodo 
aki. Dun’e extra atencion durante e cambio y comparti su 
experiencianan nobo. 


Fuente: Booklet FPNM: “Bay scol pa prome 
biaha”. 


Pa informacion of pregunta por acerca Fundacion 
Pa Nos Muchanan - Cumana 2 


Tel: 5834247/5880856 – Whatsapp: 6998900 


E-mail: info@fpnm.aw - Website: www.fpnm.aw 

a Cabana Beach Resort & Casino a lansa nan 
100 Days To Celebrate U, un serie di actividad y 


festividad diseña pa expresa aprecio di curason na su 
empleadonan. Den cuadro cu esaki, TLC Committee 
a anuncia un Luna di Salud cu meta pa encurasha 
empleadonan pa haci cambionan y brinda informacion 
amplio riba escogencianan mas saludabel, e 
beneficionan di tin un estilo di bida mas saludabel y 
tambe importancia riba salud mental. 


Luna di Salud a inicia cu un presentacion por medio 
di e resort su Health Club Attendant y Personal 
Trainer, Naisa Nurse. Naisa a duna un presentacion 


Luna di Salud na La Cabana 
Luna di Salud na La Cabana 


Beach Resort & Casino 
Beach Resort & Casino 


hopi informativo mes riba cumindanan saludabel y con nan ta 
beneficia ambos bo curpa y mente. E charla a tuma lugar den e 
conference room y tabata bon ricibi cu presencia di hopi hende. 


E siguiente siman, facilitador Sofie Slegers di Qi-Gong Aruba 
a conduci un les di Chair Yoga pa enfoca riba diferente tecnica 
pa relaha bo mente, pa respira rosea di energia positivo, Ch’I, 
y pa elimina energianan negativo. Slegers ta enfoca riba e 
Heart Meridien, y con bo ta influencia e manera cu nos ta sinti 
fisicamente den un forma positivo. 


Den e siguiente simannan, psicologo Dimitri Halley lo host un 
lectura, Clementine Eugene lo conduci un tayer di mindfulness 
y Dwayne Wever lo conclui e luna cu un les di Zumba den e 
parkinglot di e empleadonan. 


Health Week ta wordo organisa na La Cabana Beach Resort 
& Casino un of dos bes pa aña, den diferente formato, pero 
na 2022 e resort su Green, Health & Safety Committe a 
dicidi pa haci esaki un programa pa henter un luna largo, cu 
enfasis riba loke ta asuntonan relevante y contemporaneo. 
E empleadonan na La Cabana Beach Resort & Casino ta di acuerdo 
cu felicidad ta cuminsa cu bon salud. 

WILLEMSTAD 
- 
Ayera 
mainta 


corte di husticia na Gelderland a dicta 
sentencia den caso contra di e yiu di tera 
e conocido Gravier Cratz. 


Ta trata di un caso cual a keda trata 2 
siman pasa caminda a acusa Cratz di a 
mishi cu 3 mucha menor di edad cu ta 
keda den instituto caminda e ta labora. 


E acusado mes a admiti dos di e casonan 
aki pero uno ela nenga of e no ta corda 
esaki. 


Ta trata aki di hobennan cu sigur awor 
cu nan a yega e edad di 17 aña a haña 
e brio pa papia paso prome nan ta tin 
miedo di e homber Gravier. 


Un di nan ta tin apenas un dia den e 
instituto cual e acusado a cuminsa abusa 
di dje. 


E dia ey ministerio publico a pidi castigu 
di prison di 24 luna cual 8 condicional y 
5 aña e no mag ta den e funcion aki pa 
atende cu mucha. 


Awe corte a tuma nota y a declara cu 
tur loke ta acusacionnan a keda proba 
contra di e acusado aki y cu ela faya 
como trahado y ela hasi daño na e 
muchanan aki. 


Corte ta bisa cu mester paga e daño na 
nan tres caminda ela reparti esaki den 
victima number 1 un suma di 1000 euro. 


Victima number 2 e suma di 1750 euro 


Corte a sentencia Gravier Cratz na castigo di prison 


di 8 luna cual 4 condicional y sigi reclassering 


y victima number 3 e suma ta di 750 euro. Si e no paga esaki e por 
bai sera pa 15 dia pa asina e cumpli cu esaki. Paso ni maske bai 
sera e mester paga tog. Anto e ta sentencia e homber Gravier Cratz 
na castigo di prison di 8 luna cual 4 condicional. Tambe un tempo 
di prueba di 3 aña . Tambe 5 aña e no por ta den ningun funcion pa 
atende cu mucha. 


Cratz tin cu meld su mes na reclassering pa sigi guia profesional pa 
e por keda atende y esaki lo dura henter e temporada di proeftijd. 


Cual e mester sigi ordo y duna coperacion na esaki. Esaki ta e 
sentencia cual a cai ayera mainta den corte na Gelderland. 

WILLEMSTAD - Otro tema cu e historiado señora 
Groenewoud a hasi tambe riba investiga ta e bida social 
entre 1915-1973 y con decidido e influencia di iglesia 
catolico tabata den e desaroyonan social di nos hendenan. 


Enseñansa di Corsou te cu awe no tin e contenido pa siña 
nos para pa nos derechonan, crea mentalidad independiente 
y patriotico. 


Semper a laga nos hende nan sinti nan menos dor di domina 
nan for di iglesia catolico y spiritualidad di e tempo aya pa 


WILLEMSTAD - Oficina di Turismo di Corsou (CTB) 
ta anuncia reinicio di Air Canada su buelonan directo pa 
Corsou. Recientemente e aerolinea a anuncia su schema 


Influencia di Iglesia Catolico den bida social entre 1915 y 1973 


Entrante 7 di oktober 
Reanudacion buelo directo Air Canada pa Corsou for di Toronto y Montreal 


di invierno pa Corsou cual ta inclui buelonan directo for di 
Toronto y tambe Montreal. Esaki ta nifica cu mas bishitante 
for di Canada por bishita nos pais. 


Canada ta un mercado importante pa Corsou cu sigur ta 
mustrando potencial pa crecemento. E skema di invierno 
di Air Canada ta inicia 7 di oktober 2022 cu 2 buelo pa 
siman for di Toronto pa Corsou. Entrante 19 di december 
e buelonan for di Toronto lo keda aumenta na 3 biaha pa 
siman. 


Pa loke ta trata Montreal, Air Canada lo start 30 di oktober 
cu 1 buelo pa siman y lo dobel esaki na 2 buelo pa siman 
entrante 22 di december 2022. E schema aki ta nifica cu 
mas bishitante for di Canada por bishita nos pais. Na mes 
momento e rutanan aki ta brinda mas opcion di biahe pa nos 
pueblo local. Turismo di Corsou ta riba bon caminda. 


dilanti. Tradicional manera nos ta, nos a keda semper cu 
miedo pa habri boca papia, habri nos boca sin violencia y 
lanta pa nos mes derechonan. 


Pero hulandesnan si ta bon den esaki. Ta hopi straño cu esaki 
si frater y surnan no a siña nos, tog? “Voor jezelf opkomen”, 
nan ta yama esaki. Pesei awendia nos cu nos a custumbra di 
yama otro bobo, djis pa baha e otro y sinti bo mes superior, 
paso ta esei semper nos antepasadonan a lanta aden. Un 
custumber robes.(Fuente: website di Universidat di Leiden). 


Diaranson 10 di August 2022 


24 


FORTALEZA PA FAMIA 


Scirbi pa Pastor Marcel Balootje. 


APRECIO Y GRATITUD TA TERAPIA DI DIOS. 


Aprecio ta algo bunita cu Dios ta pone den nos,pa nos por demostra un na otro. Hopi biaha nos ta pensa 
cu nos forma di demostra aprecio, mester wordo demostra cu un regalo, pero no tin nada mas bunita cu 
expresion di un curason sincero, Especialmente nos como mayor mester corda cu nos yui mester wordo 
aprecia, y nos ta prome persona yama pa haci esey. Nos mester aprecia nos hobennan pasobra esey ta 
demostra amor, y tur hende kier ta den un cas caminda aprecio ta wordo demostra na nan. E problematica 
di hoben ta bay rond henter mundo, pero abo como mayor mester duna aprecio na henter bo famia. Hopi 
biaha nos ta busca ayudo di dokter y psycologo pa nos yiu, pero ta ta un simpel aprecio e mucha mester cu 
ta sali directamente for di curazon di su tata. 


No lubida con Dios Tata a aprecia Hesus despues di e bautiso den riu Jordan , Mateo capitulo 3 ta bisa nos 
cu e Spirito Santo a baha manera un paloma y keda riba Hesus, y ata un bos for di e cielonan , bisando esaki 
ta Mi Yiu stima den kende mi tin goso. No tin nada mas bunita ora un mayor ta papia bon di su yiunan, ora 
un mayor ta contento cu su yiunan, pasobra kico cu pasa bo yiu ta keda bo yiu, e ta keda bo sanger, nunca e 
por wordo cambia, pasobra yuinan ta regalo di Dios. Ningun regalo digital , tampoco piedra precioso no por 
reemplasa e amor y aprecio di un mayor. Aprecio di Mayor ta habri cielo riba bida di su yiu, ta duna curashi 
, y yuda forma karakter, ta aumenta stabilidad den e mucha, pa e crece solido den boluntad di Dios. Aprecio 
ta bini di Dios directamente for di cielo, pasobra e diabel no tin apresio, tur locual e por causa ta desprecio, 
pasobra ora un hoben cay den su man, e tin hopi chens di despresia su propio bida ( Juan 10:10) 


Hopi biaha bo ta haña cu muchanan ta busca amistad di hende grandi pasobra nan kier siniti nan mes 
aprecia, y na cas den un bida di violencia domestico, infieldad y inmoralidad, nan no ta ricibi esey. Aki nos 
por mira kico ta e balor di Aprecio den Famia. Mas cu tur cos nos mester ta agradesido na Dios pa tur locual 
cu E a haci pa nos. 


Nos curazon mester ta yena cu gratitud na nos Dios, pa asina nos por expresa gratitud na nos famia, y pa 
asina un por sostene otro Duna gradicimento na Señor, pasobra E ta bon, pasobra Su misericordia ta pa 
semper. Laga e pas di Cristo goberna den boso bida,Tur locual boso haci, haci boso trabao di curason como 
pa Señor y no pa hende. Sabiendo cu ta for di Señor boso lo ricibi e recompensa di e herencia. Ta Señor 
Cristo Hesus ta Esun cu boso ta sirbi.(Colosensenan 3:23+24) 


Gratitud na Dios ta demostra crecemento, madures Spiritual,pasobra nos ta realisa cu Dios ta doño di tur 
cos, y den tur cos e ta misericordioso, E ta libera, y ta duna oportunidad pa cuminsa di nobo, pasobra E 
ta pordona tur pica y ta duna bida nobo, cambia nos curason, pa asina nos por gosa di e plenitud di bida. 
Laga tur hende realisa cu Aprecio y Gratitud ta un forma di biba cu ta bini solamente di Dios, cu nos mester 
expresa. 


Sinceramente, Pastor Marcel Balootje. 


PA LESA FULL OBITUARIOS, WAK WWW.AWEMAINTA.COM/OBITUARIOS 


“Señor ta mi wardador, mi’n tin falta 
di nada Den cunucu di yerba berde e 
ta ponemi sosega. E ta hibami na awa 


trankil, Pa mi bolbe haña forsa”. 


Salmo: 23 


Cu dolor na nos curason, nos ta 


participa fayecimento di nos ser stima: 


Lisette N. Webb 


Cariñosamente yama “Lis” 
*07-07-1973 - †28-07-2022 


Acto di entiero lo wordo anuncia despues 


Psalms 23 


The Lord is my shepherd I shall not want 


With deep sadness we announce the sudden passing 
of our beloved son, brother, grandson, cousin, 
nephew, friend and teachers: 


Ashendel Nicosy Harold Andrea 
better known as “ Shen, Pa, Ada” 


Sunrise: 23 December 2004 


Sunset: 29 July 2022 


Gradecimento & Invitacion 


Den nomber di su Casa, Yuinan y demas famia 


nos ta gradici tur esnan cu di un manera of otro a 


mustra nan atencion durante 


fayecimento y entiero di nos defunto stima; 


Johannes Tromp 


mihor conoci como Jan Tromp 


15 November 1933- 29 Juli 2022 


Gradecimento ta bai na tur esnan cu a manda 
flor, krans, yamadanan, mensahenan via What’s 


app y Facebook. Danki special na tur famia, 
bisinja y conocirnan cu tawata presente na e 
momentonan dificil, boso presencia tawata un 
muestro y atencion y un gran Consuelo pa nos 


famia. Danki special na Dr. S. Sneek. 


Danki na Aurora Funeral Home pa nan bon 


servicio. 


Alavez nos ta invita tur famia, bisiña y conocirnan 
pa compaña nos na 3 Santo Sacrificio di Misa na 


Misa Santa Anna na Noord. 


Diasabra 6 augustus 2022 pa 7:00 PM 


Diamars 9 augustus 2022 pa 5:30 PM na 


Kapel di Alto Vista 


Diabierna 12 augustus 2022 pa 6:30 PM 


PA LESA FULL OBITUARIOS, WAK WWW.AWEMAINTA.COM/OBITUARIOS 


“Dios ta amor... y amor ta Dios, 


maske mi no ta na e mundo aki, tur dia lo mi ta banda 


di boso Curazon, mi por stens di loke Señor ta hasi” 


Salmo 33 


Cu dolor na nos curason, nos ta participa fayecimento di: 


Sr. Manuel A. Perregil 


*28-09-1950 - †05-08-2022 


Acto di entiero lo wordo anuncia despues 


“Señor ta mi wardador, mi’n tin falta di nada 


Den cunucu di yerba berde e ta ponemi 


sosega. E ta hibami na awa trankil, 


Pa mi bolbe haña forsa”. Salmo: 23 


Cu dolor na nos curason, nos ta anuncia 


fayecimento di: 


Inocencio A. Ras 


Cariñosamente jama: “Betico” 


*08-07-1950 †03-08-2022 


Laga tur loke ta spera mi ta bunita 


Laga tur locual cu mi encontra na caminda ta 
bunita Laga tur locual cu mi laga atras keda bu- 
nita y Laga esakinan termina den tur buniteza. 
Cado Wever. 


Señora vuida Marcela Rosalia 


Britten- Webb 


Mihor conoci como “Chela, 


mama Chela” 


Acto di entiero lo wordo anuncia despues 


The LORD is my shepherd, 


I shall not be in want. he 


restores my soul. He guides me 


in paths of righteousness for 
his name’s sake. Even though 
I walk through the valley of the 
shadow of death, I will fear no 
evil, for you are with me; your 


rod and your staff, they comfort 


me. Psalm 23 


With deep sorrow we 
announce the passing 


away of: 


George Winston Wilkes 


Sunrise February 


10th, 1950 


Sunset: July 16th, 


2022 


Date and place 


of funeral will be 
announced later. 


PA LESA FULL OBITUARIOS, WAK WWW.AWEMAINTA.COM/OBITUARIOS 


“Dios ta amor... y amor ta Dios, 


maske mi no ta na e mundo aki, tur dia lo mi ta banda 


di boso Curazon, mi por stens di loke Señor ta haci” 


Salmo 33 


Cu inmenso tristeza, pero conforme cu Papa Dios su 
boluntad nos ta anuncia fayecimento di nos esposo, 
tata, welo, ruman, sua, omo, suegro y yerno stima 


Manuel A. Perregil 


*28-09-1950 – †05-08-2022 


Gradicimento / Invitacion 


Na nomber di su casa, sr. Eusebio Ras, famia nan Ras, Werleman y Koolman nos ta gradici demas famia 


nan y tur otro persona nan cu na un manera of otro a mustra nan amor, cariño y atencion pa cu e 


fayecimento di: 


Sra. Francisca “Ica” Ras Werleman 


Un danki special ta bay pa sra. Matsy, personal y e voluntario nan di Hospice Aruba 


pa nan bon trato y cuido pa cu nos Ica stima. 


Un danki tambe na e voluntario nan di Rode Kruis pa nan ayudo y na Aurora 


Funeral Home pa nan excelente servicio. 


Alabes nos ta invita tur famia-, amigo-, conocir- y bisinja nan pa asisti na 3 Santo 


Sacrificio di Misa, cual nan lo tuma lugar na Misa Sagrado Curason di Hesus na 


Savaneta dia nan: 


Diadomingo 7 augustus 2022 pa 6’or di atardi; 


Dialuna 8 augustus 2022 pa 7’or di anochi y 


Diabierna 12 augustus 2022 pa 7’or di anochi. 


Boso presencia lo wordo altamente aprecia. 

Maria Asencion Tromp 


Mihor conoci como: “Joon of Joon Panachi” 


*02-07-1944 - †04-08-2022 


Cu dolor na nos curason, nos ta anuncia fayecimento di: 


Laga tur loke ta spera mi ta bunita 
Laga tur loke ta spera mi ta bunita 


Laga tur locual cu mi encontra na caminda ta bunita 
Laga tur locual cu mi encontra na caminda ta bunita 


Laga tur locual cu mi laga atras keda bunita y 
Laga tur locual cu mi laga atras keda bunita y 


Laga esakinan termina den tur buniteza. 
Laga esakinan termina den tur buniteza. 


Cado Wever. 
Cado Wever. 


Na nomber di su: 


Esposa: †Jacinta Tromp-Ruiz 


Yiu: 
Mario Rudolfo “ Dolfi” y Marcia Tromp- 


Loopstok 


Manera yiu: 


Rachelle V.M. Tromp y Igmar Lumenier 


Nieto: Martino Tromp 


Manera Nieto(a)nan di curason: 


Griachelka, Giandra, Gilliandra y Rygell 


Tata: †Ignacio C.Tromp 


Mama: † Maria Tromp-Semeleer 


Rumannan: Domi y Yvonne Tromp-Frans y yiunan 


† Jossy Tromp 


Bertha Tromp y Juan Cuba 


† Juchi y † Carmen Tromp-Jones 


Eddy y Fortunata “Nata” Tromp-Figaroa y yiunan 


†Nikki y Marianella Baez y yiunan 


Regina Tromp y yiuMartin Tromp 


Miguel y Ada Tromp-Adamus, Deta Tromp y 
yiunan 


Colega nan di Happy Rental, ex coleganan di 
DOW, bon bisiña nan bandi cas, amistad nan di 
Huan Zhan Supermarket y tambe Montanja Food 
Mart. 


Sobrino(a)nan, sobre sobrino(a)nan, ihanan, swa 


y cuña nan, primo(a)nan, amigo(a)nan y 
demas famia: 


Tromp, Semeleer, Ruiz, Frans, Lopez, Cuba, 
Jones, Britten, Figaroa, Croes, Thijsen, 
Guzman, Kniest, Baez, Lumenier, Adamus, 
Delgado, Brete, Christiaans, Roza, Farro, 
Gomes, Frank, Gei, Hoek, Kelly, Briezen, 
Biezum, Geerman, Franken, Singodikromo, 
Olivet. 


Un gradicimento na tur e zuster nan di 
Hospital Gebouw A, Afdeling 2 y tambe na 
Hospice Atardi na e zuster nan, broeder 
nan y boluntario nan. 



Ta invita pa e acto di entiero cu lo 
Ta invita pa e acto di entiero cu lo 
tuma lugar dia 12 Augustus 2022 
tuma lugar dia 12 Augustus 2022 
na Aurora di 2or pa 4or di atardi y 
na Aurora di 2or pa 4or di atardi y 


despues pa Santana na Noord. 
despues pa Santana na Noord. 


Enbez di manda Flor/Krans por hasi 
donacion pa Hospice Atardi. Lo tin un 
box disponibel na Aurora. 


Nos ta pidi disculpa si pa un motibo 
di tristeza nos por a lubida di agrega 
algun famia. 


Disculpa nos pero despues di entierro 
nos lo ta ricibi bishita di condolencia 
na cas. 


